IZAZISO NGE “MVO.”

Umzi wakowetu mawuyi qondisise kakuhle indlela yokuhlaulela

‘IMVO ZABANTSUNDU” ukuba lintlaulo

Erolelwa Ikwata, xa ifike kwange nyanga yokuqala 3s.

Erolelwa Ikwata, ifike emva kwenyanga yokuqala 3s. 6d.

Kuvulelekile ukuba otandayo awuhlaulele wonke unyaka kwausaqala. Intlaulo yonyaka ifike kwa usaqala, 12s.

Ngangoko kunokwenzeka intla­ulo itunyelwa nge Money Order efunyanwa kwi Post Offices.

Iveki.

U Rulumeni uvakalise e Palamente ukuba akazimisele ukuwuqeshisa nonyaka umhlaba wake awayeke ewunikele kwi Komponi yamalahle ase Ndwe kuba kuvakala ukuba kuko amalahle kulowo mhlaba, anga kungake kucace leyo ndawo u Rulumeni.

Ipalamente igqibe kwelokuba imtenge uloliwe wase Cawa kwi Komponi eyamenzayo ngexabiso le £60,000.

Inkwenkwana yomlungu ebihambisa incwadi ze posi ise ntetweni e Komani ngokusuka ingazisi kubaninizo incwadi, iziqaqe; kuti okupakati ikutabate. Ilixabiso elinobom imali eyifumene ngalo ndlela.

Ubhubha u Captain Blyth eveki mbini kweli lizwe evela e England. Libe likulu idlaka lake, kwaye kuko pezu komkoba ne wreath (umsesane wentyantyambo) wokubonakalisa usizi ovela ku Nkosi u Veldtman.

U Rulumeni uvakalise ukuba uya kuba netyala umntu obulele imbabala kwi sitili sase Fort Beaufort ngaleminyaka mitatu iqala 16 July, 1889.

Kuko umlwelwe obulewe zezingqele ube ukwele etrenini kwisituba esipakati kwe Beaufort West ne De Aar.

Ufike akapila kakuhle u Mr. De Wet edolopini e Somerset East, waba ke ngoko ubuyela kwasefameni yake.

Ulutsha luzimisele ukuyityebisa inteto yesi Xhosa. Kumazwi amatsha ku­ngene “ idyu plusi ” elitatwa kumagama amanene amatatu ase Palamente. Lisetyenziswa xa kuko into eyonakeleyo— ngendlela ebhekiselele ekubeni ngumqa kuba lomanene adla ngokubonakala kwicala lenkatazo. Osela ibrandi kutiwa “uyavota.”

Isipompotela somlungu esibe sibekwa ityala e Maritzburg ngokudlwengula intwazana eminyaka mitandatu, sakululwa yimantyi.

U Rev. G. A. Theobald, omnye wabafundisi base Wesile e Maritzburg uwiswe lihashe wenzakala, ubukulu bengozi abukaqiqwa.

U Captain Blyth ubhubha xa abecinga ngokuzakela indlu entle e Gcuwa, eyakuba sisigxina sake.

Kunconywa isifo ezigusheni e Gqunube.

Umbhaleli wepepa lase Monti uvakalisa ukuba umzi omhlope ugutyungelwe ludano ngenxa yokuba Inkanunu ingenzanga namalinga ukungenisa e Pala­mente ololiwe eyayisiti baya kubenza babe lilungelo lezi zitili zase Maxhoseni Bani kaloku?

Kuko umntu ofungele ukubulala abafazi kwi siqingata se London esiyi White­chapel. Mababe base shumini elinesi hlanu ngalo uxelwa lucingo namhla. Ubanqamla umqala, ze abahlahle umzimba,—abhale ngapandle ukuba ungu “Jack the Ripper” axele inani asele libulele. Yinyashawe, akafunyanwa.

Ilitye lika McLeod lokusila iflawa e Rini litshatyalaliswe ngumlilo.

Unyana ka Mr. Leslie wase Bhayi wenzakaliswe lutolo lomlingane wake elisweni ngengozi.

Kuko umfazi ontsundu obulewe ngu­mlilo e Rini. Kusuke kwatsha ilokwe ebepeka pandle, wacinywa umlilo selegqibele.—Kwesika Kama kuxelwa ezokutsha kwentwazana ka Jacob Tshayi ete nayo ayapila.

Umantyi wase Ngqushwa wazisa uku­ba uyakutengisa ngo 3 September, 1889, iqela lemihlaba ezikonkwane elunge ne Hamburg, iko emine elunge ne Wooldridge, nangaminye malunga ne Bodiam, ne Peddie ne Bell. Kunike nto zakowetu!

Singabulela kakulu ukuba kuko umntu ongasinceda nge *Mvo* ye 18 July ayitumele kule Ofisi yeli pepa.

Ingqakaqa ne masisi ziyatyikitya e Mauritius.

Ngo August uloliwe wase Natal uyakuvulwa e Biggarsberg.

Ngenx’ enokungapili kubonakele uku­ba imantyi yase Aliwal North u Mr. J. T. Wylde, mayike ipumle. Ise Monti.

U Mr. Galloway wakwa Rulumeni use Doornkop, e Batenjini, namadoda amashumi mabini anesibhozo ukuvula umngxuma wamalahle ofunyenwe kona.

Amadoda amatatu namakwenkwe amatandatu alindiselwe i Jaji yi mantyi yase Qonce ngokuba impahla ka Jara wase Qugqwala.

Imvo Zabantsundu

NGOLWESI-NE, JULY 23, 1889.

UKUMIWA KOMHLABA,

INGXOXO ebiko e Palamente sayingenisa kwelipepa, ngofuduso lwabantu base Glen Grey, ishukumise wonke umcimbi wokumiwa komhlaba siti bantsundu. Umzi wase Batenjini usinde kwilishwa elikulu. ngokusuke iqela elilandela u Sir Gordon Sprigg lingahambi nama Bhulu namhla kulomcimbi. Nakuba eko amadoda angababuzeli bebango lontsundu kakade apo e Palamente, kumhlope ukuba bekuke kwanxaxa amadoda amane eqela lakwa Sir Gordon ngeba uhleli kakubi kunamhlanje nje umzi wakowetu ose Batenjini. Mayiqondwe kakuhle lonto ngumzi. Nakuba ngati usindile umzi namhla kungati kume ngokunye nge Pala­mente ezayo. Amabhulu aba kwi­cala elinye emele ukuba kumiswe i Komityi yokuyakucikida ngomiwo lomhlaba ukuba akuseko ndawo ingahlutwayo na kwabantsundu apo e Glen Grey. Lonto ke inkulu noko ngati idelekile nje; kuba akuyiyo intwana encinane ukutyela enye indoda ukuba wanele, awanele kusinina umhlaba wayo; kuba into engaba imanele lo ayimanele lowa. Ibiya kuba iya kwenza inkatazo yodwa ikomityi apo e Glen Grey ngenxa yayo lento siyitetayo— yokuba ayingebe nako ukuti oku kwanele mhlayimbi akwanele; ze kanti noko baya kwaneliswa abo bagxeleshileyo. Angena ngentlontlo kodwa Amabhulu nge Komi­tyi. Into yona angayo kukuhluta umhlaba. Yaye lento yokuhluta abantsundu umhlaba ingencinane pakati komzi wase Mabhulwini. Yiyo le inteto yelona pepa lendaba lase Mabhulwini, i *Zuid Afrikaan,* ngalo mcimbi, “ Imbumba imiswe “ nga Mabhulu ekuyinto yonke “ kuwo ukufumana umhlaba ube “ngowawo, aye elungile kuba “ esebenzela ukuba abe ngo bhasi. “Ukuze ke afikelele kwezi zinto “Amabhulu kufuneka epelise lonke “ umiwo lomhlaba ngabantsundu, kuba luwavalele ngapandle Amabhulu ukuba angabi ngo bhasi ukuba oku awakwenzi kamsinyane nangonyanzelo, kodwa mawajokise ekukwenzeni oko de apumelele.” Yiyo leyo inteto yekoranti exela uluvo lwase Mabhulwini, kwaye kujongwe ekubeni tina bantsundu sonke sibe zicaka e Ma­bhulwini. Ke lento ayamkelwanga nonyaka ngamalungu e Palamente ase Mangesini. Akungebi njalo yonke iminyaka. Into yona eya kuwapelisa lamabango kukuba wonke umhlaba omiwe zizizwe ezintsundu ukutshelwe itaitile. One taitile umhlaba awuseko ebangweni. Kude kwalunga namhla i Palame­nte ilenzileyo elokuba ayingakuhluta mhlaba kontsundu. Akuko ngxako ke ekusinikeni i Taitile. Unanina wakwenza isimbonono ngazo umzi?

Amanqaku.

Kwitlanganiso yamahlelo abafundisi ke kwabaliswa ngentlanganiso ebike yako kwesika Kama ngomcimbi wotywala. Ibite ukubizwa yanga yintlanganiso yamaramente, suka ngokufika komzi wamaqaba, yaseyiba yeyesizwe. Kute xa kuxoxwa ngento enmyenziwe ngesisihelegu sotywala, waqekeka pakati wamacala mabini umzi: Omnye usiti makutunyelwe umtandazo; omnye usiti kade beyibhala beyitumela imitandazo kungaveli nto. Siyenzela inqaku lendawo kuba umoya wokungayitembi i Palamente ukuba inokuwupulapula um­tandazo wabantu ubusewuwubambe kunene umzi ontsundu. Lonto yokupelelwa litemba ibiyakungenisa umonakalo pakati komzi. Isenzo sika Rulu­meni nese Palamente ukuroxisa i Pasi wakuba utandazile umzi, siyakupemba amatemba pakati komzi.

Ipepa le *Cape Mercury* lifika lona lenze lamazwi, bakubonakala Aba­ntsundu ukuba bangxainele ukulwa umhlala pantsi ngamazwi kunokuqinisela esirweqeni:—“Amadoda anengqondo akanakungaboni uluto kokukucela kwa Bantsundu. Kubonisa ukuba imihla emidala yokuvukelana namagunya idlulele kwi zisele zento ezalityalwayo. nokokuba ixesha lokululamela umteto, okanye lokuchasa ngendlela efanelekilyo, nesekuhleni umteto osukuba ungatandeki, liqalile. Isibheno sokugqibela ngexa elizayo kubonakala singayi kuba zikali ne mfakadolo koko yivoti. Uhlanga olunobuciko njengo Mxhosa lunokulaulwa lula nangemiteto engxakangxaka njengale yetu xa lufumana ubulungisana luze uluvo lwabo lungatumane lonakaliswa.”

Ipepa lase Monti liti:—“Imvo Zabantsundu” inga u Rulumeni ne Bond bangamkela umbulelo onyongo opuma kwabantsundu ngokuwuroxisa kwabo umteto we Pasi ocapukisayo. U Rulu­meni kubonakala ukuba uyakuti lombulelo wonakalisiwe ngokubotshwa kwabo namalungu e Bond. Okwetu tina asazi ukuba ingonakaliswa ngatuba nina ngokudityaniswa kwaba ngu Rulumeni ne Bond; xa nje ingalamaqela omabini embusweni abewuquba lomteto, emakube vavumelana kwawona ekuroxisweni kwawo. Sibabandakanya ngalondlela ke tina embulelweni.

E Palamente, ngolwesi-Ne lweveki egqitileyo, u Sir Gordon Sprigg uvaka­lise ukuba ukupendula isimbonono esikoyo pakati komji ngemisebenzi yotywala, nemitandazo etunyelwa kwelo Bandla, u Rulumeni ugqibe kwelokuba amise ibhungana eliyakuhamba pakati komzi yakwahlukana i Palamente lipande uluvo lomzi ngokungapezulu mayelana nalomcimbi. Amadoda ayakuba yi Komityi ayakuba ngawezimvo zonke ukuze kungabiko nto ingasakucikidwa. U Mr. Sauer, egameni lehlelo ayintloko yalo, ume watakazela, wati akazanga wamva u Sir Gordon eteta kamnandi njengaxenikweni ebevakalisa oludaba, ute wonke umzi kutabatela ezi Jajini ubusowuyiqonda imbubho ebangwa butywala. Kutelele ku Mr. Sauer, u Mr. Lewis ote u Rulumeni ubeselerorelwa ukuba ungotanda ukuchuma kwenkanti. U Sir T. Scanlen no Mr. Hofmeyr bate le Komityi ize icikide umcimbi wonxilo nakwabamhlope. U Mr. Laing ute amatyala amaninzi eli bubunxila nobusela bempahla. Ubusela buzalwa lunxilo. Kuncipe enye kwezinto nenye ayinakuba ingancipi. Utakazele. O Messrs. Marais no Myburgh bange bangaririza babuya bayekelela. Umzi wakuti maulungise amazwi ayakwanekwa pambi kwe Komi­tyi.

Umteto omtsha ka Col. Griffith wokuba elaba Tembu nelase Mbo linikwe abameli e Palamente abangangokuba nezinye indawo zivunyelwe ukuba nabo, liqetulwe yi Palamente ngoncedo lwembumba yama Bhulu. Kume u Mr. Theron wati lomteto mawuqetulwe, esiti ziko nezinye indawo ezingekabi nabameli baneleyo. U Sir Gordon uncedise u Mr. Theron. Asinandawo namhla yokuyaneka ingxelo ezeleyo kwelanamhla. Kwahlulelwana, abaxhasi bemfanelo ye Transkei babe 30; abachasi 33. laba liyaqetulwa ke icebo lika Col. Griffith. O-ewe, 30:—Beyers, Brabant, Douglass, Fuller, Hofmeyr, Hutton, Innes, Johnson, Jones, Laing, Lange, Lewis, Lord, Mackay, Norton, Orsmond Paton, Pope, Sauer, Sir T. Scanlen, Sivewright, Smuts, Trower, Van der Walt, Vintcent, Warren, Wiener, Wood De Smidt, Orpen. O-Hai, 33:—Barry, Basson, De Vos, De Vaal, A. S. Du Plessis, J. P. Du Plessis, M. J. Du Plessis, A. H. Du Toit, P. J. Du Toit, Hockly, Imiuelman, Joubert, Keyter, Le Roex, Luttig, Marais, Myburgh, Ohlsson, Robertson, Sir Gordon Sprigg, Steyn, Theron, Tudhope, Sir T. Upington, Van der Vyver, Van Heerden, Van Rensburg, Van Zyl, Venter, Weeber, Wege, Faure, O’Reilly.

Inkosi Umakaula utumele incwadi kwipepa lase Kapa i *Cape Argus* erorela abantu ababhala emapepeni indaba ezingeyiyo inyaniso ngelake. Ubhekiselela kwincwadi eyayiteta nge mantyi yake u Mr. Turner nangaye ukuba unento ayirorela ngayo. Uti lonto ayiyo nyaniso. Atsho ke accome isimilo semantyi leyo yake. Nga Mangesi abantu abaseloko beziririzela imantyi zabo. Utsho ati uyayibona ukuba lento iyeyokumngenisa enkatazweni. Elokugqiba uti ngeleyitumele kwipepa labo *Imvo Zabantsundu* lenteto, kodwa eziziroro azivelanga epepeni letu. Amangqina enteto ka Nkosi ngo Maqingeni, no Messrs. William B. Jojozi, no James J. Ntondini. Ude wenza into elungileyo u Nkosi Makaula ukuti into angayiqondiyo ayihlokomise emapepeni. Yiyona nto bumiwa ngayo ubu Rulumeni ukuyivakalisa inteto xa kuko isiroro.

Otitshala abamhlope bebenentlanganiso e Kapa ngazo eziholide, bagqiba kwelokubulisa u Sir Langham Dale ngabatunywa nangencwadi. Kwimpendulo yake sifumana ukuba unezwi ngomci­mbi oke wase ngxoxweni pakati ko titshala abantsundu kutsha nje kwakweli pepa le *Mvo Zabantsundu.* Siteta ngendawo yokubhenela ku Mpatiswa-Mfundo xa kuko ixabano pakati kwaba pati zikolo no Titshala. Amazwi ka Sir Langham Dale kulomcimbi ayiminyele into enokutetwa. Siwabeka njengoko anjalo.

“Umcimbi wokuqiniselwa kuka Ti­tshala kwindawo yake,” uti u Sir Langham, “udla ngokuba sengxoxweni futi. Kuti zakugxotwa ititshala ngamaxabano amakaya kubonakale zibheuela ku Mpatiswa-Mfundo, ukubhenela isenzo sabapete izikolo ezo. Into esuke ibe sisiqamo sokungena kwaba Patiswa bakwa Rulumeni kulamaxabano isuke ibe kukuba uqushululu olo lungapeli, kwande ukungavani. Xa abapati besikolo base kaya sebegqibe ekuyindululeni ititshala, sazeke kungeko temba lokuba esisikolo sihambiseke kakuhle pantsi kotitshala lowo, xa kunjalo. Kudlulisele ukuba asele bhekabheka ezifunela madlelo wambi.”

Siva ngo Nkosi Umhlangaso ukuba u Gwadiso uzinikele, wamkelwa kunye na Makonjwayo, ngu Nkosi Sigcau oselete wazisa ku Nkosi Nqwiliso ukuba amyeke. Woba nosizi ebuye wamkataza.

ukubulelwa komsebenzi. — Lenteto ivela e Mount Coke, iyazitetela. “Ndisenjenje nje, bububi endinabo ngenxa yomhlobo wetu osishiyileyo okade sinaye ixesha elide, esikolisile tina lusapo kwanabazali betu bebekwanjalo kuye. Besinaye lomfo iminyaka emihlanu (5 years). Sisamlilela nanamhlanje, Asimazi oyakusifikela ngoku; kodwa andikolwa ukuba soze simfumane umfo onjenge ngqongqo ka Matshoba, umfokazi wakude, wase Hewu, Kamastone. Ngumfo owafutwa muradan—e Nxukwebe (Heald Town). Waiika kuti sisebancinane kusemnyama entla, kodwa ngoku kuyakanya, wajika engekabi nazo nendevu, kodwa kumka irwanqa. Oh, simkelwe. Lukulu betu ngenxa yengqongqo umfo ka Matshoba, andinanto konke na.—I, P. T.

Indaba Zabatunywa.

U MR. MAKIWANE NO MR. TENGO- JABAVU E PIRIE.

Ngolwesi.Ne, 18 July, ibiyi ngqungqutela yomzi ontsundu wase Maxhoseni kwa Lose, Pantsi-kwa-Mahlati, ukupulapula indaba kumadodana awayetunywe e Kapa ngomcimbi we Pasi Engqongqo. Amadoda abeko ngavele kuzo zonke izipaluka zemizi entsundu elunge nomahlulo wase Qonce kwanowe Cumakala. Kwalatwe u Mr. Peter Qwela ukuba ayongamele intlanganiso. Ekovile ukuyivula ngomtandazo ute, saye sinentlanganiso apa nge Pasi satuma amadoda ukuya kusitandazela Komkulu e Kapa—o Mr. Jabavu no Rev. E. Makiwane no Mr. Wauohope. Abuyile. Ebuyiie silinde kuwo indaba.

Rev. E. Makiwane: Kaloku mzi wako­wetu ngendawo etetwa ngu Mgcini-Sihlalo,

NDILIYILO

ukuhlala kwam, enditi ke ubuyilo bam ndibenzelelele ngobuninzi bamazwi, kuti ngelotuba uve besiti abantu “Lomfo utetile.” (Kwahlekwa.)

IHAMBO YOKUYA.

Sadibana e Rini. Safika sesilindwe lucingo luxela ngati kumadoda apete u Loliwe, luyaleza indlela emaze sipatwe ngayo endleleni yokuya e Kapa. Senzelwe i Pasi, esite noko sisazi ukuba siya e Kapa ukuya kuchita i Pasi, sagqiba kwelokuba yona le Pasi yakwa Loliwe mssiyamkele. (Kwahlekwa.) Singeniswe kokaulezayo yena, owodidi lokuqala First Class wonke. Ndabona ukuba sabuqala kwase Rini ubuntu. Sanikwa indlu yetu sodwa ekubhalwe ukuba maze kungangeni bani kuyo. [Mr. Green Sikundla: Hure !] Ite nentlonelo yankulu kubapati micimbi bakwaLoliwe sasuka samana ukuba sinto ezinyukelanayo. (Kwahlekwa.) Wati ukukauleza oku uloliwe wangati naye uyazi ukuba utwele Abatunywa. Kwasa sigqita e Cradock. Kwapikisana ngoku nelanga. Lamshiya esahleli. Wapikisana nobusuku; kwasa, wala nokudliwa kwama dinala wajika ngolwesi-Tatu. Yaye

INDLELA.

isekwe kumatafa amade kunene angasukayo e Qonce aye e Bhofolo ilitafa elinye. Yaye lento ingenaxesha ukujikeleza intaba, isuke inqumle uyibone selingena entabeni. Into ezityiwayo — kuyapekwa. Indodana ite kwange ntsasa yasinika ikumtye zekofu kanti yi sikisipeni inye. Ibuze nge bhula. kufesi sati asingede sale ibhulakufesi. (Kwahlekwa.) Kuziwe elukozweni yaba yi hafugolweni indoda, kanti kuyakuba yilonto amaxesha onke okutya. Siyitetile lento site singamanene kaloku masiyitwale.

UMSEBENZI WETU

sixoxe ngendlela esiya kuwuquba ngayo. Sahluza amaqela esiya kuteta nawo. Amadoda amahlanu angabapatiswa o Sir Gordon Sprigg; elesibini, abaxhasi babo ; iqela elesitatu, abangawamkelanga e Palamente lomteto. Enye indawo yi Palamente, mhlayimbi kwi gqugula elibucala layo (Select Committee). Kwakuko nokuteta nabantu base Kapa ngentlanganiso, nangamapepa, njengokuba esenjenjalo u Mr. Jabavu. beyicingile lento, site masiqale ngesihlanu esipeteyo, sacinga ngokuba masitete ngencwadina nokuba ngomlomo. Sagqiba ukuba masibambane ngomlomo. [Mr. Sikundla: Yamnandi londawo.] Sibuzile kulomfo owaye se Pirie ngento ekutiwe maze siyitete. Akacaca. Saye sisazi ukutunywa komntu ofuna intombi ukuba akabotshelelwa mazwini atile. Olu utumo lubonakele lunjalo. Sagqiba kwelokuba soti, uluvo alwaziwa, size kuchaza uluvo lo Mxhosa, wena akulwazi. Kwindawo yesibini siya kuvakalisa ukuba umzi uyapitizela. Akulalwa. Konakele ntonina? Saya singateti nteto yamaqelana abafundileyo nabangafundanga, amaqaba nabangemaqaba. Kulomcimbi yonke into ayilali. Yaye lento siyitetayo ingeyiyo yamlambo utile Wotusiwe Umxhosa ukuba makati akufunyanwa endlwini, nomfazi oyakuka amanzi engena Pasi, seliyintambo. Lento iwutusile umzi ukuba ityala ibe libala. Yaye iya kuba yinkatazo ukuba uhamba ngendlela, uza kuhlangana nomnye wazi ukuba kuya kuba yintando nemvume yake ukuze udlule. Lento ingene ngokungati isebenza ubusela. Yaye isebenza abantu abangebiyo abahleli emizini yabo. Xa kusetyenzwa amacebo obusela pakati komzi, nati siyalifuna iqinga.

SIFIKE E KAPA

sesilindiwe yindodana ye Ofisi yo Mpatiswa-Bantsundu ebehle yayalela ukuba impahla yetu ingeuiswe e Kebhini yakwela nati ukusisa kwihotele ebesiya kuhlala kuyo. Singeniswe kwihotele emagnmbi apezulu, umhlaba sawukangelela ezantsi, esite sakuyiqonda indawo esikuyo yanga ipasi ingamana ukubako iminyaka yonke. (Kwahle­kwa.) Site sakukov’ukutya kwakubonakala ukuba masiye kwi ofisi ka Mr. de Wet, lanqum’inqata. (Kwahlekwa) Uqale wakumbula inteto yenenekazi ekundulukeni kwake e Lovedale eyayingengxoxo yempuku ngekati. Zisiti mayifakwe inteimbi ekencezaye emqaleni ukuze ziyive xa izicotelayo. Yati apo into ite yaxinga kona kwakwinqanam lokuba yiyipina impuku eya kuba nobuganga bokuyinxiba intsimbi leyo ikati. (Kwahlekwa.) Beyile.

KWI OFISI

ka Mr. de Wet, bafike ingu Mr. Innes omkulu, uyise wala madodana adumileyo ngobuhlobo bawo kwabantsundu. Ote u Mr. de Wet uyafa, watsho wasifaka amazwi angaqelisanga, kwaye kubonakala ukuba umfo lowo uyayibuzela ipasi. Sahlukene esiti wosazisa ngexesha esingahlangana ngalo no Mr. de Wet. Sibuyele kwase ndlwini, saputuma kwase zincwadini zalo mcimbi, sisinga akungebiko nto singayaziyo ngawo, sisenziwa yinkumbulo yokuba kanene

KUQALA UKUTUNYWA ABANTSUNDU BODWA Ngapambili bekusakufakwa umlungu pakati, saye ke ngoko singangi singabahlazisa abantu bakowetu. Impato kulomzi sihleli kuwo ibe yentie kakulu. Kusile ngolwesi-Ne, kufike incwadi no Mr. Innes lowo isiti u Mr. de Wet wohlangana nati ngapambili kwe dinala kwi ofisi ka Sir Gordon Spriggapo wobako yena no Sir Gordon lowo. ! Saye sibe sesamkelwe ngomoya omhle ngamapepa endaba ase Kapa, awa Mabhulu eteta ngendlela yokuhlekisa esenza inkosana za Maxhosa. Ngexesha elibalulweyo sibeko

KWI OFISI YE NKULU

yabapatiswa, safika okunene eko i amanene omabini abexeliwe — u i Sir Gordon no Mr. de Wet—

okubuye kwangena Inkulu yamagqweta u Sir Thomas Upington. Amadoda amatatu kweliya cala, saye sisitatu nati ngapa. U Sir G. Sprigg ubuze indaba, saye sigqibe kwangapambili ukuba ze indawo ekungayo siyiqube ngokutobeka, kuba kaloku sibe sinomntu esimxaleleyo. (Kwahlekwa.) Site masibapolele, okunene siqube into esibe sigqibe kuyo. Satatyatwa. ngu

MR. DE WET

kwasisagqiba ngobushushu awuqala emsileni, erorela ukuswela umbulelo ko ntsundu bakunikwa ipasi abayakuhamba unyaka ngayo. Simzise kweyona nto kulo mteto, ate no Sir Gordon wasivumela, ukuba amandla omteto lo ase kuqaleni. Le yokuba akusakuba mteto ukuba ontsundu abeko kweli lizwe, ukuze angamelwa yintambo eboniwe nangubanina kukuba nale pasi. Sipande ukuba ingaba

YINTONINA EZANYWAYO ?

Bati bona bazama iqinga lamasela. Sabonisa ukuba umzi utukile, uyafuna ukuba kuza kuhla ntonina, kuba uxolile, nani ngokwenu nitsho—“Hayi,” batsho bona, “senzela amasela.” Batambekela kwelikakuba sincediseni njengokuba niko ngokuketa amadlala kulomteto ukuze wamkeleke kwa bantsundu. Ndingati namanye amalungu asuke asingxamela ngokunga singawancedisa kumacebo okulungiswa kwalo mteto. Saye tina sisiti ulidlala wonke, kuya kulunga uroxisiwe, saye nakumalungu ekubonakalayo ukuba anga angazamana necebo sisiti makasele yeka ukuba ayawutanda umzi wase Maxhoseni, angawadibanisi nalo mteto lawo macebo.

IQELA LO MR. INNES.

Mandingayilibali indawo yokuba ebebhale incwadi u Dr. Stewart, eyitumele ku Mr. Innes olilungu le Pa­lamente, ukuba ngokwesiko labatunywa, asivelise ku Rulumente, sihlangene naye sivene kwelokuba kuya kudlulisela ukulunga , siye sedwa, kuba asgati akubonakala nati yonakale into. Waye ekwa nolo luvo u Mr. I Innes, kwanamanene onke ecala labo angabahlobo.

kwintlanganiso yesibini.

no Rulumeni ubengaseko u Mr. de Wet; ibengatnanye amadoda amabini. Sati noko silusizi ngokungapili kwake, saye sisiti — Bamba lubobo. Kubuzwe into esiyifumeneyo ekuwucingeni lomcimbi. Samisa inyawo kwelokuba uroxiswe, kuba awusokuvisiswa nokuba uyalungiswa, umzi wotukile.

inteto yokugqiba

iwiswe ngoyi Nkulu yabapatiswa oncome ubulumko betu kuba singayanga kwi cala eliba ohasileyo, site ngqo sezakubo. Ute ninga goduka ke, niwutyele umzi wakowenu ukuba lenteto nyakuyityisa ngenyameko u Rulumeni. Niwuxelele ukuba u Rulumeni akangi angawucinezela nganto. Tina, ngentobeko, Umxhosa akasokuliva kanye elilizwi lika kutyisa, kaunge uyaqayisa. U Sir Thomas Upington, ute asilo siko ukuxela izigqibo kubatunywa. Sitembeni, xa sisiti siyakuwucinga. Akapelele apo u Rulumeni, kuyakufuneka ke kwako onye into lomcimbi selupambi kwe Palamente, apo ke into ekuyakuma ngayo singaya kuyiwisa kona. Sinixelele apa into esiyakuyenza, kungatiwa sotuswe' ngabatunywa.

sabulela,

kwati kwakubuzwa ukuba sogoduka ninina, sabonisa ukuba asisakubehle sigoduke. Satsho sisiti ingxoxo yalo mteto ayingo-Mvulo sinina. Sipumile safakana imilomo, sanelisiwe ukuba ngati noko u Rulumeni akalushica. Site ngoku sanqwenela ukudibana nabaxhasi bake—

AMALUNGU E PALAMENTE

awayexhase lomteto. Sagqiba kwelokuba sinqolobe inkunzi zawo. Okunene. ube ngumsebenzi wemiui ezilandolayo uhlangana namalungu, singaneliswa kuwayekwingeka. tembisi ukuba, uyawuroxisa u Rulumeni lomteto akasakuba nandawo yokuchasa. Singungwe ngabahlobo nabavelana nati apo e Kapa bacebisa ukuba basenzele intlanga­niso ukuze abone no Rulumeni ukuba kuko abantu abasiti apo e Kapa. Yenziwe oku­nene

INTLANGANISO ENGOTYWALA

yonganyelwe lelinye ilungu le Palamente [Mr. C Lewis], yazala kam. nandi intlanganiso ngamanene nama. nenekazi ase Kapa, kuko neqela elimnandi lamalungu e Palamente. Baye basibeka etaleni ngapambili. Zite inteto zetu zakungeniswa emapepeni endaba kwadaleka ingxokozelo elungileyo ngomcimbi lo wotywala esikolwayo ukuba yoba neziqamo. Kubeko enye

INTLANGANISO YOKUBULISA

Abatunywa yonganyelwe ngu Col Griffith ilu­ngu le Palamente. Yayola kunene nayo. Ezi ntlanganiso, noko ngati zibucala, zibe zizezokuncedisa kwalo msebenzi. Kuqale ngoku kwahamba isebezo lokuba uzakuroxiswa umteto. Sati sisaya kwintlanganiswana ezitile ngo-Mvulo, saqubisana nomhlobo wetu. u Tshambuluka, ote yena akadenda ukusixelela ukuba upumelele umsebenzi wetu. Intlangano yokugqibela yebe sinayo no Mr. Hofmeyr,

INKULU YA MABHULU,

umnumzana obonakala ukuba utya into zake. Intlangano yetu naye ibe yeyona izikupe zonke ngokuhambiseka kwayo. Kwase ntloko ute yena lomteto akawutandi, ukuba malibe igama lake liyabonakala pakati kwabaxhasi bawo kukuba wazimisela kwanga­pambili ukuba, xa sukuba amalungu e Pala­mente avela e Maxhoseni esiti kufuneka into etile kwelo lawo angawachasi kuba ezazi izimeko ngapezu kwake; ngokunjalo naye ulindele ukuba amxhase entweni azingenisayo ezingelo langase Kapa. Utsho